**Аддзел адукацыі Мядзельскага райвыканкама**

**Дзяржаўная ўстанова адукацыі “Яслі-сад аг.Нарач”**

УЗГОДНЕНА

Намеснік загадчыка

па асноўнай дзейнасці

\_\_\_\_\_\_\_\_\_\_\_\_ Ж.М.Казура

**Сцэнарый фізкультурнага свята**

 **для старэйшай і сярэдняй групы**

****

Падрыхтавала:

Кіраўнік фізічнага выхавання

З.Л.Серада

Дата правядзення

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_\_

**Шырокая Масленіца**

**Фізкультурнае свята для старэйшай і сярэдняй групы**

**Мэта:** далучаць дзяцейда беларускай традыцыйнай культуры з дапамогай гульняў, забаў; замацоўваць веды аб неабходных умовах ўмацавання здароўя; далучаць дзяцей да здаровага ладу жыцця; удасканальваць навыкі асноўных рухаў, фізічныя якасці: хуткасць, спрыт; развіваць увагу, уменне быць арганізаванымі і дысціплінаванымі; выхоўваць сяброўскія адносіны ў час сумеснай дзейнасці.

**Абсталяванне:** чучала Масленіцы, канат, торбачкі, набітыя ватай, лаўка, санкі, 2 лыжкі, 2 шарыкі малога дыяметру, 2 вядры, 2 швабры, 2 капелюшы, паветраныя шарыкі па колькасці дзяцей, маска “сонейка”.

**Ход свята**

 Дзеці выходзяць на святочна убраны участак, іх сутракаюць скамарохі.

**1-ы скамарох:** Гэй, весялей збірайцеся, людзі!

 Зараз свята да нас прыбудзе!

**2-і скамарох:** Ад усіх дзвярэй, ад усіх варот

 Збірайся хутчэй, спяшайся народ!
**1-ы скамарох:** Спяшайся на свята, што будзе!
 Вясна з Зімою на свята прыбудзе!
**2-гі скамарох:** І там пакажуць вам цуд,
 Як Зіма з Вясною будзе весці суд!
**1-ы скамарох:** Зіма са снегам, Вясна са смехам
 Сыйшлі з дарожкі, бяруцца ў рожкі!
**2-гі скамарох:** Вясну сустракаем, Зіму адпраўляем!
 У нас сёння –
**Усе.** Масленіца!
**1-ы скамарох:** У нас сёння Масленіца,

Прыляцела ластавіца,

Села-пала на жэрдачку,

Шчабятала вестачку,

Сыры ў масле тапілі,

Сырамі гору набілі.

Увага! Увага! Усім, усім, усім, хто не змерз зусім. Спяшайцеся, спяшайцеся парадаваць увесь свет. Зіма нам шле развітальны прывет.

**1 дзіця:**

А мы Масленіцу дажыдалі.

У акенца паглядалі.

Гару сырам набівалі,

Зверху маслам палівалі.

**2 дзіця:**

Ад сыру – гара сыра,

ад масла – гара ясна.

**3 дзіця:**

Масленіца – бела вутка,

Нясі сыру, масла хутка.

Сыру і масла, каб зіма згасла.

**Скамарохі прывозяць чучала Масленіцы на санках**

**1-ы Скамарох:** Прывезлі вам масленіцу,

 Пачынаем ластавіцу,

 Наша Масленіца гадавая,

Яна госцейка дарагая.

Яна пешая не ходзіць.

Усё на коніках раз’язджае.

Ды каб конікі былі вараныя,

Ды каб слугі былі маладыя!

**2-гі скамарох:** Масленіца- крывашыйка

 Сустракаем цябе харашэнька:

Сырам, маслам і бліном

І румяным пірагом!

**1-ы скамарох:** Шырокая Масленіца

Мы табою хвалімся

На горках катаемся

Блінамі аб’ядаемся!

**1-ы скамарох:** Мы сята пачынаем! Чакаюць вас гуні вясёлыя, спаборніцтвы забаўныя! На другіх паглядзіце і сябе пакажыце! Толькі такі ў нас закон: Сумным і злым на свята праход забаронены! Сярод вас такіх няма? Тады пачынаем!

**Гульня: "Рэчка, купіна, гара"**

Гульцы ўтвараюць кола. Па сігналу вядучага "Рэчка!" дзеці павінны выцягнуць рукі перад сабой. Па сігналу "Купіна!" - прысесці. Па сігналу "Гара!" устаць на дыбачкі і рукі злучыць над галавой. Задача гульцоў - хутка і правільна выконваць каманды. Задача вядучага - ускладняць выкананне каманд, паказваючы не тыя рухі, якія называе.

**Скамарох:** На нашым свяце

Гульняў розных цьма

У гульнях рот не разяўляй

Спрыт і сілу праяўляй!

Памерыцца сілушкай кожны тут рад.

А ну, сілачы, цягніце канат.

**Гульня “Перацягванне каната”**

Каманды дзяцей з трох чалавек перацягваюць канат. Хто перацягне – той перамог.

**Гульня “Бой пеўняў”**

Двое гульцоў становяцца ў круг. Падымаюць адну нагу, трымаючы яе рукой. Патрэбна, скачучы на адной назе, штурхаць адзін аднаго ў плячо, каб выпхнуць з круга. Хто першы выпхне супраціўніка – той перамог.

**Гульня “Бой багатыроў”**

Двое гульцоў становяцца на лаўку. У руках торбы, напхнутыя ватай. Трэба торбай збіць супраціўніка з лаўкі. Хто першы саб’е – той перамог.

**1-ы скамарох:** А цяпер адгадайце мае загадкі. Хто адгадае – прыз атрымае.

1. Каляровае карамысла над ракой павісла.
2. Белая зорка з неба ўпала, мне на далоньку лягла і прапала.
3. Вісіць над акном кулёк ледзяны, са звонам кідае ён кроплі вады.
4. Цёплае і добрае на ўсіх людзей глядзіць, а на сябе глядзець не дазваляе.

Малайцы! Загадкі адгадалі. А цяпер нас чакаюць зноў вясёлыя казачныя спаборніцтвы.

**Гульні-эстафеты.**

1. **“Кашчэй бессмяротны”**

Неабходна, трымаючы на лыжчы яйцо з кашчэевай смерцю (шарык), абегчы вакол кеглі і вярнуцца да каманды, перадаўшы эстафету наступнаму гульцу.

1. **“Баба-Яга”**

Першы член каманды ставіць адну нагу ў вядро (ступа), у руку бярэ швабру і “пералятае” да кеглі і назад. Перадае эстафету наступнаму гульцу.

1. **“Лешы”**

Гуляючы дабягае да стульчыка, садзіцца на яго, апранае капялюш і гворыць: “Няма Лешага!” Затым здымае і гаворыць: “Ёсць Лешы!” – і бяжыць да каманды, перадае эстафету наступнаму.

1. **“Цуда-Юда шматгаловае”**

Гуляючы дабягае да стойкі з прывязанымі шарыкамі да колькасці членаў каманды(Цуда-Юда) і пратыкае адзін шарык. Вяртаецца да каманды, перадае эстафету наступнаму.

**1-ы скамарох**: А цяпер я вас спытаю: “Чаму на Масленіцу бліны пякуць?” Круглыя бліны – гэта сімвал сонца. Так людзі сонца падзывалі і вясну-красну чакалі. А мы давайце пагуляем у гульню “Сонейка”.

**Праводзіцца гульня “Сонейка”**

Дзеці, узяўшыся за рукі ідуць па кругу і гавораць:

Сонейка-вядзерца

Выгляні ў акенца

Дзеткі гуляюць

Цябе чакаюць.

Водзячы, які стаіць пасярэдзіне ў шапачцы Сонейка гаворыць: “Ну-ка, не зявайце, хутка ўцікайце!”

**1-ы скамарох:** Ай да зімушка-зіма!

Зіма цудоўная была!

Але пара зіму праганяць

Пара вясну сустракаць!

**2-гі скамарох:** Масленіцу праважаем

Вясну сустракаем.

Ты, госця, пагасцілася,

З зімой ты прасцілася!

**1-ы скамарох:** І вы, дзеці, развітвайцеся з Масленіцай і з зімой.

**1 дзіця:** Ты бывай, бывай наша шырокая!

2 дзіця: Прыходзіла ты з дабром, з сырам, маслам і яйком.

**3 дзіця:** З блінамі, пірагамі і аладкамі.

**4 дзіця:** Ты бывай, Масленіца, бывай зіма!

**Усе дзеці:** Прывітанне, вясна!

Скамарохі вывозяць чучала Масленіцы. Усе развітваюцца да наступнага года.